Best Bathroom Vanities on a Budget | Bath Professor
Home → Blog →Bathroom Guides →Best Bathroom Vanities on a Budget	0 Best Bathroom Vanities on a Budget
36" Cottage Look Abbeville Bathroom Sink Vanity4.8$$$
Cottage Look Abbeville Bathroom Sink Vanity4.3$$$$
Hamilton Shutter Double Vanity4.1$$$$
Abbey Bathroom Vanity with Marble Countertop4.0$$$$
Simpli Home Chelsea Small White 24" Vanity4.4$$$
Cottage Look Abbeville 46 inch Bathroom Sink Vanity
36” Cottage Look Abbeville Bathroom Sink Vanity Cabinet
Simpli Home Chelsea 24” Small White Bathroom Vanity Creating Money: Attracting Abundance by Sanaya Roman, Duane Packer |, NOOK Book (eBook) | Barnes & Noble
Sanaya Roman, Duane Packer, PhDSanaya Roman, Duane Packer, PhD
Creating Money: Keys to Abundance 4.9 out of 5 based on 1 ratings. More drones in Yemen | seemorerocks
← Demonstration on Tahrir Square
Moiseyev Dance – Sirtaki Greek dancing → Dag 15 – Kampstories
Mabua se leeu
Toer Om SA
Hollies 0 Comments
Vrydag 29 Julie 2016
Van vandag af is dit net grootpad ry, wel gedeeltelik grondpad, maar ons is klaar met die 4×4 gedeelte van ons toer. Die gedagte daaraan bring ‘n bietjie heimwee, voel amper of ons nou “klaar” getoer het. Die totale afstand vir die dag is 405 km tot by die Modjila lodge, geleë so 10 km voor die Anderson ingangshek na Etosha. Ons is baie stadig met die oppak en ry eers 11:00 by die kamp weg, na ‘n heerlike ontbyt by die lodge. Wou onsself bietjie bederf en dit was die moeite werd!
Die 75 km pad van Khowarib na Palmwag is ‘n mooi grondpad en ons wikkel vinnig. Dis net voor 12 toe ons by Palmwag stilhou om brandstof vol te maak. Ons besoek die lodge en hulle kampplekke lyk baie netjies, moet dalk volgende keer hier kom kamp. Die mense wat oral sit en ontspan maak my lus vir ‘n bier, ‘n yskoue een. Dit was die regte besluit en hy val mooi. ‘n Redelike mak kwikkie laat toe dat Elsa weereens na hartelus met die kamera kan speel. Ook die Rosy Cheek Lovebirds was inskiklik. As die mense na die draad hier voor die lodge begin beweeg, sien ons die ou grotes. Die woestyn olifante het ons kom baai sê, wat ‘n voorreg om hulle so naby jou te kan beleef!
Ons is skaars by die hek uit as Barend oor die radio roep hy moet stop. Sy roofrack het losgekom en begin agtertoe skuif. Gelukkig het geen boute of moere verloor nie, net los vibreer en doen gou die herstelwerk.
Van Palmwag af is dit 120 km grondpad tot in Kamanjab en die pad vat ons oor die pragtige Grootbergpas met die mooiste natuurtonele. Op die pad sien ons gereeld kameelperde, springbokkies, vlakvarkies, beeste en “swart” bobbejane. Ja, Namibia se bobbejane lyk baie donkerder as SA sin.
Van Kamanjab af gaan dit vinnig, lanklaas so luuks gery as ons oor die radio die teerpad verwelkom. Ons stop weer in Outjo om voorrade aan te vul en weer brandstof vol te maak. Koop ook genoeg kos vir 4 dae, twee nagte by Mojali en twee nagte by Halali in Etosha. Sal weer aanvul in Grootfontein op ons roete verder.
Ons draai 28 km voor die hek na Etosha regs af op die D2779. Na ongeveer 3 km op die grondpad is die hek na die lodge. Die tweespoor paadjie van 2 km vat jou tot by die ontvangs. Dis net voor 5 as ons hier stop en is verras met die netjiese plek. Ons betaal vir die twee nagte en ry ‘n entjie terug tot by die kampplekke.
Dis WOW!! Elke staanplek is lekker gelykgemaak hier tussen die klippe met lekker koeltebome. Die welige groen gras lyk aanloklik, hier gaan ons lekker kamp! Elke staanplek is effe privaat, so in die bos ingemaak en Barend en Elsa vat een langs ons. Die ablusie is naby, is skoon en netjies. Hier is ook kragpunte by elke staanplek en genoeg gratis hout om water in oorvloed warm te maak met die donkies.
Ons het lankal nes geskrop as die son stadig agter die koppie verdwyn. Die braaiplek is effe weg van die grasperk af, met ‘n effense uitsig hier agter oor die koppie. Die vuur brand lekker, daar word ‘n hond uit ‘n bos gekuier. Praat onophoudelik oor die afgelope paar dae, hoe bevoorreg, geseënd en dat ons nie teespoed ervaar het nie. GROOT genade!
Die braaivleis en braaibroodjies is net wat die dokter voorgeskryf het, soos ek daarvan hou. Ons kuier tot laat en die weer is ons goedgesind, koel maar nie koud nie. Die velle roep en ek is gehoorsaam, gaan ekstra lekker slaap.